Tempahan Uber Kini Dapat Dibuat 30 Hari Lebih Awal

Jika anda sering mengikuti The Vocket, pastinya anda mengetahui bagaimana kami begitu teruja dengan perkembangan syarikat Uber ini. Sebelum ini kami pernah mengupas tentang dana yang diterima daripada Arab Saudi, fungsi Family Profile dan aplikasi Taxi Later.

Uber yang sebelum ini gagal untuk penuhi permintaan pengguna yang mahukan fungsi menjadualkan perjalanan kini hadir dengan altenatif yang sangat awesome. Pengguna kini diberikan akses untuk menjadualkan perjalanan daripada 30 minit sebelum sehinggalah kepada 30 hari sebelum perjalanan.

Pertambahan fungsi ini sedikit sebanyak memberi keyakinan buat pengguna untuk terus menggunakan Uber tanpa memikirkan kesediaan Uber pada masa tertentu.

Fungsi terbaru daripada Uber ini dijangka akan dimulakan di Bandar Seattle pada 9 Jun ini dan dijangka akan ditambah di bandar-bandar yang lain dari semasa ke semasa.


Kini Anda Mampu Mempelajari Pengaturcaraan Secara Terus Pada Telefon Pintar

Penggunaan telefon pintar bagi tujuan pengaturcaraan bukanlah sesuatu yang baru. Saya masih ingat lagi semasa kali pertama mempelajari C++. Aplikasi “CppDroid – C/C++ IDE” antara aplikasi pengaturcaraan yang kerap digunakan pada telefon pintar bagi tujuan pengaturcaraan.

Encode mengambil langkah yang lebih baik dengan menawarkan pembelajaran JavaScript secara terus melalui telefon pintar. Kaedah pembelajaran yang interaktif dan memudahkan pengguna bakal membantu individu yang berminat untuk kuasai JavaScript

Bermula dengan pembelajaran asas sehinggalah advanced semuanya ditawarkan Encode dengan adanya pilihan level-level tertentu.

Buat anda yang berminat untuk mempelajari pengaturcaraan, aplikasi Encode boleh dimuat-turun di Play Store dan anda boleh mula menghayati Javascript dengan lebih mendalam bermula pada hari ini.


Kini Anda Mampu Mengubah iPhone Anda Menjadi Sebuah Kamera Kompak

Tidak dinafikan, kamera telefon pintar semakin canggih dari tahun ke tahun. Trend ini nampaknya berjaya membuatkan orang ramai tidak lagi memerlukan kamera kompak sepertimana ketika tahun 2002-2006.

Pictar nampaknya mengambil inisiatif untuk menyediakan sebuah ‘case’ dengan sokongan camera-grip pada iPhone agar mengambil gambar menggunakan iPhone akan lebih selesa dengan menghasilkan imej yang lebih cerah dengan sokongan dwi-flash.

Bukan itu sahaja, camera grip daripada Pictar ini juga disertakan dengan butang shutter, selfie,zoom dan exposure. Jika anda berpendapat camera grip daripada Pictar ini cuma menyokong iPhone terbaru anda mungkin silap kerana camera grip daripada Pictar ini menyokong iPhone 4 sehingga iPhone 6s. Mungkin kerana tidak dapat menyokong saiz yang besar, iPhone 6 Plus dan iPhone 6S Plus tidak tersenarai untuk sokongan Pictar.

Setakat ini Pictar masih belum bersedia untuk menjual secara umum dan masih dalam fasa permulaan di Kickstarter. Pictar akan mula dijual secara tempahan dengan harga $90 yang bersamaan dengan RM351 sebuah.


Kini Anda Mampu Untuk Menjadi Jedi Di Dalam Permainan Terbaru Star Wars

Bermain sebagai Jedi di dalam permainan Star Wars bukanlah sesuatu yang baru. Apa yang membezakan permainan terbaru ini yang diberi nama Star Wars: Trials on Tatooine dengan permainan Star Wars sebelum-sebelum ini adalah permainan ini akan menggunakan VR Headset daripada HTC Vive. Kerjasama Lucasfilm dan ILMxLab nampaknya berjaya mereliasasikan impian para gamer untuk menjadi jedi dengan lebih dekat.

Di dalam siri terbaru Star Wars: Trials on Tatooine ini, pengguna harus menggunakan HTC Vive untuk dipilih sebagai sebagai seorang Padawan yang dihantar ke Tatooine selepas kekalahan kepada Galactic Empire. Permulaan permainan terbaru Star Wars ini masih mengekalkan elemen-elemen klasik di dalam Star Wars seperti pengenalan yang epik berserta lagu tema.

Permainan ini sudah pun dilancarkan dan Lucasfilm berhasrat untuk menyediakan lebih banyak lagi permainan yang berkonsepkan VR Headset buat permainan Star Wars yang akan datang.


Kini Anda Tidak Perlukan Sofware Untuk Muat Turun Video Di Youtube! Lihat Bagaimana Caranya

Tahukah anda? Secara statistik, beribu jam video dimuat naik di laman Youtube setiap minit. Anda bayangkan berapa banyak video yang terdapat di Youtube dalam masa sebulan. Terlalu banyak.

Anda gemar download video Youtube untuk simpanan peribadi? Software apakah yang anda gunakan untuk download video daripada Youtube? Tahukah anda yang anda sebenarnya tidak memerlukan sebarang software untuk download video daripada Youtube?

Anda hanya perlu melakukan 2 langkah mudah untuk download video daripada Youtube. Anda juga boleh memilih kualiti video yang anda inginkan.

Langkah 1 : Taip “ss” di hadapan url Youtube yang anda ingin dimuat turun dan tekan enter. Sebagai contoh, URL Youtube adalah “http://www.youtube.com/watch?v=1QywGhxr37s“. Tambah “ss” di hadapan, “http://www.ssyoutube.com/watch?v=1QywGhxr37s“.

Langkah 2 : Setelah tekan enter, anda akan dibawa ke webpage http://en.savefrom.net/. Dibawah “Download Links”, anda boleh lihat senarai format video yang ada an anda hanya perlu klik pada format yang anda ingin muat turun.


Kini Berada Di Johor, Model ‘Rare’ Nissan Skyline R34 Dijual Pada Harga RM2 Juta

Pada awal bulan Januari lalu, seorang pakar restorasi kereta Nissan Skyline R34 dari New York menjangkakan harga model kereta ini akan terus meningkat pada tahun 2024 oleh kerana nilai budaya dan artistik yang ada pada kereta tersebut.

Kenyataan yang dikeluarkan oleh pakar dari New York tersebut nampaknya telah menjadi realiti apabila baru-baru ini sebuah kedai pameran dan jualan kereta di Johor telah menawarkan Nissan Skyline R34 GTR V-Spec II Nur pada harga RM2 juta.

Ternyata hantaran Facebook mengenai tawaran model kereta tersebut menjadi bualan netizen yang terdiri daripada peminat-peminat JDM. Ada yang mengatakan memang itu harga pasaran sekarang oleh sebab kereta buatan tahun 2002 tersebut merupakan model rare, hanya 156 unit berwarna ‘Millennium Jade’ sahaja dibuat untuk pasaran dunia.

Namun, lebih ramai lagi yang memberikan kritikan bahawa harga kereta tersebut telah dispekulasikan oleh pengguna internet, lebih-lebih lagi model Nissan Skyline R34 pernah digunakan di dalam beberapa buah filem Fast and Furious serta pernah dipandu oleh mendiang Paul Walker yang pernah membintangi filem tersebut lalu menyebabkan harga kereta melonjak naik sehingga jutaan ringgit.

Majoriti netizen mempertikaikan sebuah kereta dari Jepun yang berusia lebih 20 tahun dijual pada harga RM2 juta adalah tidak munasabah dan lebih baik gunakan wang tersebut untuk membeli model kereta berkuasa tinggi yang terbaru seperti Lamborghini Aventador SVJ, McLaren 720S dan Ferrari 488 Pista.

Namun, tidak terkejut jika kereta tersebut terjual jika ada pembeli yang sanggup membayarnya kerana masih ada orang di luar sana menantikan saat ini. Bukan semua kereta adalah satu liabiliti, seperti kereta-kereta model JDM ia sudah menjadi ‘aset’ yang boleh kita namakan ‘JDMcurrency’;

‘Semakin lama disimpan kereta tersebut, semakin tinggi nilai pasarannya.’

Sedikit info ringkas mengenai model ini, Nissan Skyline R34 GTR V-Spec II Nur menggunakan enjin RB26 2.6-liter twin-turbocharged inline-six yang menghasilkan 330hp dan hanya 718 unit sahaja dibuat (156 unit berwarna ‘Millennium Jade’).

Nama ‘Nur’ tersebut digunakan sebagai penghormatan kepada Nürburgring, sebuah litar di Jerman yang sering digunakan untuk pandu uji kereta-kereta baru selama hampir 100 tahun.

Sebelum ini ada pemilik Nissan Skyline R34 tempatan mahu menjual kereta miliknya pada harga RM750,000. Klik pautan di bawah untuk baca lebih lanjut.

Persis Model Paul Walker, Pemilik Skyline R34 Ini Mahu Menjualnya Pada Harga RM750,000

Nissan Skyline R34 GT-R, Legenda JDM Yang Semakin ‘Mahal’ Walaupun Cecah Usia 20 Tahun

Dibida Pada Harga RM2.2 Juta, Ini Toyota Supra Termahal Di Dunia


Kini Bergelar ‘Dato’, Perdana Menteri Singapura Dan Isteri Terima Darjah Kebesaran Tertinggi Johor

Pada awal pagi tadi, DYMM Sultan Johor, Sultan Ibrahim Ibni Almarhum Sultan Iskandar berkenan mengurniakan darjah kebesaran tertinggi Istana Johor kepada Perdana Menteri Singapura, Encik Lee Hsien Loong dalam satu majlis penuh istiadat yang berlangsung di Istana Besar Johor.

Sultan Ibrahim berkenan mengurniakan Darjah Mahkota Johor Yang Amat Mulia Pangkat Pertama Dato’ Sri Paduka Mahkota Johor (S.P.M.J) yang membawa gelaran ‘Dato’ kepada Perdana Menteri Singapura.

Pada majlis istiadat yang sama, Sultan Johor turut berkenan mengurniakan Darjah Sultan Ibrahim Johor Yang Amat Disanjungi Pangkat Pertama Dato’ Sri Mulia Sultan Ibrahim Johor (S.M.I.J) kepada isteri Perdana Menteri Singapura, Ho Ching yang membawa gelaran ‘Datin Paduka’.

“Hubungan Johor dan Singapura terjalin sekian lama dan pengurniaan darjah kebesaran tertinggi dari Istana Johor ini terus mengukuhkan hubungan dua hala.

“Saya juga menzahirkan ucapan terima kasih kepada Perdana Menteri Singapura diatas peranan beliau selama ini dalam terus mengeratkan hubungan Singapura dan Johor,” titah DYMM Sultan Johor kepada Royal Press Office (RPO).

Istana Johor sebelum ini turut pernah mengurniakan darjah kebesaran kepada beberapa pemimpin republik itu sebagai lambang persahabatan dan hubungan erat antara Johor dan Singapura.

Ini termasuk mantan Perdana Menteri Singapura, mendiang Lee Kuan Yew yang dikurniakan SPMJ pada 9 April 1984 bersempena Hari Ulang Tahun Keputeraan ke-52 Almarhum Sultan Iskandar Ibni Almarhum Sultan Ismail.

Pada akhir Mac lalu, kerajaan Singapura telah mengumumkan negara tersebut tidak lagi wajib menggunakan pelitup muka. Baca lebih lanjut melalui pautan di bawah.

Singapura Tidak Lagi Wajibkan Penggunaan Pelitup Muka Di Kawasan Luar Bermula 29 Mac Ini

Singapura Akhirnya Izinkan Jururawat Muslimah Pakai Tudung


Kini Giliran Datuk Tom Abang Saufi Pula Ulas Isu #PahaMelimpah

Baru-baru ini heboh di media sosial terutamanya di Twitter dengan #PehaMelimpah yang tercetus gara-gara kenyataan seorang pengkritik fesyen di Malaysia yang dikenali sebagai ‘Anna Wintour Malaysia’ atau Zaihani Mohd Zain.

Beliau mengeluarkan kenyataan yang mengatakan golongan yang mempunyai berat badan melebihi 60 kilogram tidak perlu hadir ke acara pertunjukan fesyen kerana ‘paha melimpah’ yang dianggap menceroboh ruang kerusi orang sebelah dan menimbulkan rasa kurang senang.

Berikutan kenyataan ini ramai netizen yang meluahkan rasa tidak puas hati dan kurang senang kerana menganggap beliau tidak peka dengan sensitiviti sesetengah orang.

Tidak ketinggalan seorang ikon fesyen negara yang turut memberikan ulasan mengenai isu ini iaitu Datuk Tom Abang Saufi yang memuat naik gambar di Instagram beliau dengan caption yang menunjukkan ikon fesyen antarabangsa yang berbadan gempal. Gambar tersebut turut menerima komen daripada netizen yang turut tersinggung dengan kenyataan Zaihani.

Front row HEAVY WEIGHTS… fashion royalty…sizes and weight ..NO ISSUE..I love SUZY MENKE ,ANDRE LEON TALLEY and ANNA WINTOUR has no issues with sitting next to them …@zaitonfuad @zetyanuar

A post shared by  tom abang saufi (@itstomsaufi12) on Apr 16, 2018 at 8:04pm PDT

A designer i admire from jakarta ..our pics in.our younger designing days 1985..and quite recent in our early 60s n( grandmothers ) in.paris with Hermes brothers ..we both hv journeyed all over the world for our work or pleasure n always true to our countries heritage .. hv been many kilos different and done n attended many shows globally but nvr has weight been an issue..but we always hv passion in our craft and chosen career [email protected] @jannasoekasah.joesoef @imanlough

A post shared by  tom abang saufi (@itstomsaufi12) on Apr 16, 2018 at 9:21pm PDT


500 Kenderaan Diarah Patah Balik Selepas Gagal Masuk Kelantan

Selepas tularnya gambar trafik sesak di tol Bentong semalam, Ketua Polis Kelantan, Datuk Shafien Mamat berkata lebih 500 kenderaan diarah berpatah balik melalui 3 sekatan jalan raya utama memasuki negeri itu.

Beliau menambah selain tidak mempunyai surat kebenaran rentas negeri, ada pengguna yang memeri alasan tidak munasabah untuk memasuki Kelantan. Begitu juga ada yang berani dengan mencetak surat kebenaran rentas negeri tanpa sebarang cop kebenaran pihak berkuasa.

“Ramai yang diarahkan berpatah balik kerana tiada surat kebenaran rentas negeri, malah ada yang lebih berani apabila mencetak surat itu tanpa sebarang pengesahan (polis).

“Saya anggap tindakan itu sebagai cuba nasib, namun kita berjaya kesan cubaan itu sebelum mereka dikenakan kompaun dan diarahkan berpatah balik,” kata Datuk Shafien Mamat kepada wartawan Harian Metro.

Dari segi jumlah kemasukan kenderaan ke Kelantan beberapa hari kebelakangan ini, berlaku peningkatan sebanyak tujuh peratus berbanding hari biasa walaupun negeri itu berstatus Perintah Kawalan Pergerakan (PKP).

Dalam masa yang sama, pihak polis juga menasihati anak Kelantan yang berada di luar negeri supaya janganlah cuba nasib masuk balik ke Kelantan untuk sambutan hari raya tahun ini. Ia merupakan tanggungjawab sosial rakyat dan kerajaan untuk memutuskan rantaian COVID-19 yang kian meningkat setiap hari.

Lan Pet Pet dilaporkan telah berdaman dengan penghantar makanan dan kes yang tular tempoh hari hanya sekadar salah faham. Baca lagi pada pautan di bawah.

Sekadar Salah Faham, Lan Pet Pet Dan Penghantar Makanan Disahkan Berdamai

Influencer Kembali Jadi Buah Mulut Netizen, Kali Ini Kerana Konten ‘Alasan Rentas Negeri’


Kini Giliran Lady Gaga Pula Keluarkan Koleksi Make Up Tersendiri

Setelah Kylie Jenner dan Rihanna memulakan langkah sebagai selebriti yang mempunyai jenama alat solek sendiri, kini Lady Gaga turut mengikuti jejak tersebut. Beliau yang sebelum ini memulakan kerjayanya sebagai penyanyi kemudiannya membintangi beberapa drama dan seterusnya membuka restoran sendiri.

Jika dilihat pada Instagramnya sejak beberapa bulan yang lalu, beliau sudah memuat naik ‘teaser’ untuk koleksi make up tersebut yang mungkin diberi nama HAUS.

#HausEditorials in Barcelona !!! the pink leather outfit is @ana_ljubinkovic shoes @dsquared2 Rounded emerald eye smolder of champagne and flushed skin and lips with Viking braids. #makeup @sarahtannomakeup hair @fredericaspiras #hair #beauty #fashion photo by @Alex.j.dolan Styling by @tomeerebout and @sandraamador.xx

A post shared by  Lady Gaga (@ladygaga) on Jan 16, 2018 at 11:35am PST

A post shared by  Lady Gaga (@ladygaga) on Jan 16, 2018 at 10:42am PST

#HAUS #HausEditorial Photographer @hannah_khymych Hair @fredericaspiras Makeup @sarahtannomakeup Styled by @tomeerebout and @sandraamador.xx Dress is @estebancortazarofficial Choker @ambush_official Earrings Vintage #ladygaga #gaga #beauty #makeup #hair #fashion #hairpainting #styling #metallic

A post shared by  Lady Gaga (@ladygaga) on Dec 3, 2017 at 9:49am PST

Difahamkan koleksi tersebut tidak terhad kepada alat solek sahaja malah turut didatangkan dengan set penjagaan wajah dan diri. Mungkin peminat Lady Gaga atau fashionista di luar sana sudah tidak sabar untuk menantikan jenama ini berada di pasaran.


Isteri John Torode Pula Dikritik Kerana Hasilkan Nasi Ayam Hainan ‘Versi Baharu’

Jika anda masih ingat mengenai kontroversi rendang crispy beberapa bulan lalu, John Torode pastinya bukan satu nama yang asing lagi buat masyarakat di Nusantara. Kini isteri John Torode, Lisa Faulkner yang juga merupakan seorang pelakon dan chef selebriti kembali mengundang kemarahan rakyat Asia.

Terbaharu, Lisa telah berkongsi resipi Nasi Ayam Hainan di salah sebuah majalah tempatan dan keratan resipi tersebut telah dikongsi semula oleh pihak media The Guardian Lab di media sosial. Perkongsian tersebut telah menerima kritikan daripada pembaca Asia.

Seperti yang kita tahu, Nasi Ayam Hainan ialah hidangan nasi yang dimasak bersama bahan-bahan seperti bawang dan halia yang disertakan dengan ayam kukus.

Namun lain pula rupa Nasi Ayam Hainan berdasarkan resipi Lisa. Perubahan yang ditampilkan hampir 180 darjah nyata sekali akan menimbulkan kemarahan dan kritikan daripada orang ramai.

Antara komen yang diberikan oleh orang ramai ialah mengenai bahan-bahan yang digunakan. Malah ada seorang pengguna yang mengatakan hanya disebabkan nasi tersebut mengandungi ayam, tidak semestinya hidangan tersebut dikenali sebagai Nasi Ayam Hainan.

Ianya nyata buat orang ramai yang biasa makan nasi ayam hainan traditional rasa kecewa. Apa salahnya hidangkan menu ini dengan caranya yang betul? Tetapi itulah orang putih. Mereka sahaja yang betul; walaupun makanan itu bukan makanan traditional mereka.


Kini Pelajar Boleh Miliki Matebook 13 Dan Pelbagai Peranti HUAWEI Dengan Skim Bayaran Ansuran!

Pelajar universiti dan teknologi memang tak dapat dipisahkan. Kalau tanya pasal smartphone dekat generasi celik IT ni, confirm mereka boleh bercerita dengan panjang lebar. Di universiti, boleh dikatakan kebanyakan pelajar guna banyak jenis peranti untuk selesaikan tugasan harian contohnya sewaktu perbentangan, research dan banyak lagi.

Apa yang menjadi masalah ketika ini adalah harga peranti yang ada di pasaran ketika ni makin mahal. Umum tahu tidak ramai pelajar yang mempunyai jumlah dana yang besar untuk membeli peranti-peranti berteknologi tinggi. Oleh yang demikian, kami ingin kongsikan kepada anda kempen Together 2020 daripada HUAWEI.

Melalui kempen ini, para pelajar berpeluang untuk memiliki pelbagai jenis peranti HUAWEI dengan skim bayaran ansuran serendah RM19.39 sehari. Untuk pakej pelajar, anda akan dapat HUAWEI MateBook 13, telefon pintar HUAWEI nova 5T, Watch GT2 dan FreeBuds 3. Nak tahu apa kelebihan kesemua peranti ni? Jom baca artikel ini sampai habis!

Sebagai student anda mesti perlukan smartphone serba canggih tapi dalam masa sama nak cari yang harganya berpatutan kan? Sebab itu dalam pakej pelajar ni HUAWEI tawarkan telefon pintar HUAWEI nova 5T untuk anda. Bukan biasa-biasa tau sebab smartphone ini didatangkan dengan AI chipset Kirin 980 yang juga merupakan chipset 7nm pertama di dunia.

HUAWEI nova 5T turut dilengkapi kamera Quad AI dengan 32MP untuk kamera swafoto. Ia juga hadir dengan mod AIS Super Night yang membolehkan anda untuk tangkap gambar dalam keadaan gelap. Ini antara gambar yang diambil menggunakan HUAWEI nova 5T. Lawa bukan?

Mengenai bateri pulak anda tidak perlu risau, sebab baterinya dilengkapi dengan teknologi pengecasan SuperCharge yang membolehkan bateri telefon ni dicas sebanyak 50% dalam masa 30 minit sahaja. Dalam erti kata lain, kalau nak cepat-cepat ke kuliah tu memang tak ada masalah.

Telefon ni juga didatangkan dengan 3 warna yang berbeza iaitu Midsummer Purple, Crush Blue dan Hitam. Pendek kata, semua warna ni memang kena dengan jiwa orang muda yang mahukan penggayaan.

Kalau sebut pasal laptop, kami yakin semua student wajib ada laptop sendiri untuk buat assigment, presentation dan lain-lain tugasan. Paling penting laptop tu mesti la senang nak guna dan mudah untuk dibawa ke mana saja.

Dalam pakej pelajar yang ditawarkan HUAWEI, anda akan dapat MateBook 13 tau. Keupayaan laptop ni serius sangat mengagumkan dan mudah sebab anda boleh connect terus dengan telefon pintar HUAWEI dengan hanya satu tap sahaja!

Anda juga boleh gunakan fungsi interface melalui semua peranti HUAWEI supaya senang untuk anda control. Dengan menggunakan smartphone nova 5T je, anda juga boleh share files dan foto anda ke laptop ni dengan satu tap je tau. Laju pulak tu. Hanya 1 minit masa yang diperlukan untuk transfer 500 gambar.

Bila dah bergelar student, sibuk dengan assignment, kuliah dan program universiti tu perkara biasa. Kalau anda ada Watch GT2 ni, anda tak perlu risau dah pasal terlepas pandang sebarang mesej atau peringatan penting ni kalau anda pair kan jam ni dengan telefon pintar anda.

Jam ni jugak mampu mengawasi tahap kesihatan dan kadar degupan jantung anda serta membolehkan korang untuk tahu laporan penuh tahap kesihatan anda dekat smartphone anda tu. Paling best, anda juga boleh jawab serta buat panggilan tanpa perlu bawa telefon sewaktu tengah bersenam tau. Sambil-sambil bersenam tu boleh jugak dengar muzik terus dekat jam ni.

Peranti FreeBuds 3 ni pula agak unik sikit sebab ianya dilengkapi dengan ciri-ciri noise reduction yang membolehkan anda nikmati muzik tanpa diganggu dengan bunyi-bunyi daripada luaran. Peranti ni juga membolehkan anda dengar muzik dengan lebih jelas dan dalam masa yang sama membolehkan anda menjawab panggilan melalui FreeBuds 3 ni.

Design juga sangat simple dan selesa untuk dipakai dekat telinga untuk jangka masa yang lama. HUAWEI FreeBuds 3 ni dicipta berdasarkan algoritma generasi Bluetooth yang secara dinamiknya akan menghalang sambungan daripada gangguan WIFI dan secara pantas akan mengaktifkan noise cancellation. Pendek kata, ia membolehkan anda menikmati audio dengan lancar.

Bukan pakej student je yang ada tau, banyak lagi pakej-pakej menarik daripada HUAWEI yang kena dengan personaliti dan gaya hidup untuk anda nikmati dengan harga yang bermula serendah 8.97/sehari sahaja. Paling best kesemua pelan bayaran ansuran HUAWEI ni, 0% interest tau!

Jadi, apa anda tunggu lagi? Cepat-cepatlah pergi dapatkan pakej-pakej yang gempak ni. Kunjungi website HUAWEI sekarang untuk mula melanggan atau ingin mengetahui dengan lebih lanjut berkenaan dengan pakej yang ditawarkan ni.

Ketahui juga 3 peranti HUAWEI yang ternhangat di pasaran ketika ini. Turut dikongsikan, HUAWEI Y9 Series yang sangat berbaloi untuk didapatkan dengan harga serendah RM799 sahaja.

Tampil Bergaya Dengan 3 Peranti HUAWEI Yang Terhangat Di Pasaran Masa Kini!

Skrin, Bateri & Storan Lebih Besar, HUAWEI Y9 Series Sedia Ditawarkan Daripada Harga RM799 Sahaja!


Cara Ringkas Kira Kelayakan Beli Rumah Untuk Newbie

Selepas baca sampai habis, mesti korang rasa nak kongsi penulisan ni. Siap ada info ekstra tau.

“Saya dah lama survey rumah kawasan sana. Ada 1 unit ni, harga RM300,000. Cantik. Pemilik nak jual cepat. Okay tak kalau saya nak beli?”

“Dah kira kelayakan untuk buat pembiayaan bank?”

“Belum. Tapi kawan ofis saya gaji macam saya, dia boleh je beli rumah harga macam tu. Takkan saya punya tak lepas pula, kan?”

“Tak semestinya gaji sama, layak beli rumah harga sama. Tengok juga komitmen masing-masing berapa.”

Banyak saya dapat soalan macam itu. Nak beli rumah, dah tengok rumah, tapi tak tahu pun sebenarnya dia layak atau tak.

Janganlah buang masa berbulan survey rumah RM300,000 padahal sebenarnya, rumah RM200,000 pun belum tentu lepas.

Nak jimat masa, saya kongikan secara asas kiraan harga rumah yang layak kita beli. Contoh kiraan adalah seperti di bawah.

Income – Deduction = Net Income

RM2,500 – RM200 = RM2,300

Net Income x Max Debt Service Ratio (DSR) % = Max Monthly Repayment

RM2,300 x 60% = RM1,380

Kenapa darab 60%? Saya ambil contoh CIMB, untuk pendapatan bersih (net income) RM2,300 DSR maksimum yang dibenarkan adalah 60%.

Katakan anda ada komitmen bulanan bayar kereta RM400. Jadi baki bayaran bulanan yang anda layak adalah RM1,380 – RM400 = RM980.

Baki bayaran bulanan x 200 = Jumlah pinjaman/ pembiayaan perumahan

Dah tahu anda layak dapat pembiayaan sampai RM196,000 sahaja, jangan pula cari rumah harga RM400,000. Memang takkan lepas.

Bank – Gaji – DSR%

1. BIMB – RM7000< 70%, RM7000> 75%

Maklumat di atas tidak 100% tepat dan mungkin bukan terkini. % maksimum DSR berubah mengikut polisi bank masing-masing. Walk-in ke bank dan minta konsultasi dari pegawai bank untuk kiraan yang lebih tepat.

Dah boleh fikir macam mana kawan dia yang gaji sama macam dia, tapi boleh beli rumah harga RM300,000? Pandai-pandailah cari jawapannya. Haha.

Nota: Saya pakai app Home Loan Calculator by iMoney.


5 Langkah Mudah Kiraan Kasar Kelayakan Beli Rumah

Follower: Gaji saya RM2300, layak ke saya beli rumah?

Banyak juga saya dapat mesej daripada follower tanya, “Gaji saya sekian sekian, layak ke saya beli rumah? Berapa harga rumah yang boleh saya beli?”

Biasanya saya tak suka nak suap saja. Saya nak pembaca faham juga. Saya suruh belajar kira. Jadi, pembaca akan sentiasa faham walaupun situasi berbeza.

Jika saya berikan ikan, kalian akan kenyang sekejap tetapi jika saya berikan joran, kalian akan kenyang selamanya.

Ini asyik tanya, “Gaji saya RM2000. Berapa rumah saya layak beli?” Kalau gaji kau naik RM2300 nanti, datang tanya lagi.

Tetapi, itulah manusia. Cari ilmu serupa cari nasi. Bila lapar baru nak cari makan.

Sebelum memohon pembiayaan perumahan, baik kira dulu kelayakan pembiayaan perumahan ya. Ingat, fikir dulu sebelum buat hutang jahat. Ia akan bagi kesan untuk buat pembiayaan perumahan nanti.

Jom belajar kira kelayakan pembiayaan perumahan.

Lima langkah mudah kiraan kasar kelayakan beli rumah.

Gaji Bersih = Pendapatan kasar – Potongan Tetap (KWSP, SOSCO, Cukai Pendapatan)

2. Kira Ansuran Maksimum Bulanan: DSR (%) X Gaji Bersih

Jika anda bergaji bawah RM3000, DSR maksimum yang dibenarkan adalah 60%.

Sebagai contoh, Bank CIMB. Pendapatan bersih RM2100, DSR maksimum yang dibenarkan adalah sehingga 60%.

3. Tolak Komitmen Bulanan Dengan Pihak Bank (CCRIS)

Katakan ada ansuran bulanan kereta sebanyak RM350.

Jumlah komitmen dengan pihak bank = RM350

Untuk kos sara hidup. Ada bank guna. Ada tak.

Sebagai contoh, RM500 untuk kos sara hidup. NDI bergantung pada tempat tinggal, taraf perkahwinan.

Dengan bayaran ansuran bulanan sebanyak RM410 sebulan, harga rumah maksimum tidak boleh melebihi RM82K.

Jadi, maksimum pembiayaan perumahan yang boleh diluluskan bank adalah sebanyak RM82,000 saja.

Analisa mungkin tidak tepat 100%. Untuk rujukan asas sahaja.

Ini adalah kiraan kasar sahaja. Anda boleh walk-in ke bank berdekatan untuk tahu berapa sebenarnya kelayakan rumah yang boleh dibeli dengan gaji anda. Bawa penyata gaji sekali.

Jika bergaji rendah tetapi mempunyai banyak komitmen, kau perlu ada simpanan. Simpan di TH ataupun ASB yang boleh dijadikan sebagai dokumen pendapatan sokongan.

Kalau malas sangat boleh isi dalam link ini: Loanstreet

Jangan pelik jika kawan kau yang bergaji rendah boleh lulus pembiayaan perumahan. Kau yang bergaji RM4000, bank pun tolak permohonan pembiayaan perumahan kau.


Kisah 5 Pelajar Berazam Ubah Nasib Keluarga Walaupun Berdepan Masalah Kewangan

Kesempitan hidup sering kali membuatkan kita tak dapat apa yang diinginkan. Ada yang nak pergi melancong tapi duit hanya cukup untuk perbelanjaan seharian. Ada yang nak makan kat hotel lima bintang tapi hanya mampu makan di gerai biasa dan ada yang ingin keluar daripada kesempitan hidup tapi tak tahu bagaimana.

Kali ini kami mahu share dengan anda kisah 5 orang pelajar yang menyambung pelajaran walaupun menghadapi masalah kewangan. Nak tahu apa yang membuatkan mereka tekad untuk sambung belajar dan apa yang menjadi pendorong mereka? Anda perlu baca kisah di bawah ini.

“Jangan jadikan masalah kewangan sebagai alasan untuk kita malas belajar. Berjimat-cermat dalam perbelanjaan seharian, saya sendiri sentiasa menyimpan wang yang emak berikan.” Membesar tanpa kasih sayang seorang bapa bukanlah satu perkara yang mudah.

Penceraian ibu dan bapanya telah menyebabkan Fatien Najihah Mohd Razib, 18, kehilangan sebelah sayap untuk bergantung. Tetapi ternyata dia kuat kerana ketiadaan bapa tidak mematahkan semangat Fatien, sebaliknya menjadi sumber kekuatan untuk menyambung pelajaran di Kolej Komuniti Hulu Langat dalam jurusan Sijil Teknologi Maklumat dengan tawaran Dermasiswa My Brighter Future TNB.

Dia mengakui masalah kewangan merupakan perkara yang paling ditakutinya kerana hanya ibu yang bertungkus-lumus mencari nafkah tetapi Fatien percaya dengan pendidikan, dia mampu untuk membawa keluarganya keluar daripada kesempitan hidup.

Fatien turut berharap adik lelakinya dapat mengikut jejak langkahnya menyambung pelajaran selepas tamat persekolahan kelak.

Siapa yang mampu melihat ayah bertungkus-lumus membanting tulang empat kerat membawa lori bagi memberikan keselesaan kepada keluarga?

Bagi Pavithran A/L Anbukarassan, 18, bapanya menjadi pendorong utama untuk dia menyambung pelajaran dalam bidang Diploma Kejuruteraan Elektronik (Komputer) di Politeknik Port Dickson Teluk Kemang.

Bagi anak pemandu lori ini, menyambung pelajaran adalah impiannya kerana dia tahu pendidikan dapat membantu meningkatkan potensi diri dan mendapat pekerjaan yang lebih baik bagi membantu keluarganya.

“Bila dapat tahu saya dapat peluang melanjutkan pelajaran dan ditawarkan dermasiswa My Brighter Future daripada TNB, saya tahu saya tidak boleh lepaskan peluang ni. Ayah selama ini support kami empat beradik dan emak hanya suri rumah. Inilah masanya untuk saya balas jasa ayah. Sampai bila saya nak tengok ayah bawa lori,” kata Pavithran.

Bagi Jerryson Jamba AK Rubing, membesar sebagai anak petani dan tinggal di kawasan pedalaman Sarawak, menjadi sumber kekuatannya untuk melanjutkan pelajaran dalam bidang Kejuruteraan Mekanikal di Politeknik Port Dickson Teluk Kemang.

“Saya tinggal di kawasan pedalaman dan untuk ke pasar saja sudah memakan masa 1 setengah jam. Itu tak termasuk keadaan jalan raya yang tak sempurna dan tiada capaian internet di rumah,” terang Jerryson.

Walaupun terpaksa berhijrah ke Semenanjung untuk melanjutkan pelajaran, ia bukan penghalang buat Jerryson menggapai impian berjaya dalam pendidikan seterusnya memberikan kehidupan yang lebih baik kepada keluarga.

Dia juga tak merasakan statusnya sebagai anak bongsu daripada 5 beradik sebagai bonus untuk dia terus leka. Sebaliknya, sejurus saja tamat SPM Jerryson bekerja sementara di sebuah syarikat lori yang menghantar baja kilang ke ladang serata Sarawak.

“Cabaran saya untuk melanjutkan pelajaran ialah adik-beradik saya ramai dan ayah saya pula sudah tidak bekerja.”

Lain orang lain cabaran yang dihadapi. Nashrul Walidain, 18, yang berasal daripada Perak. Walaupun pada awalnya dia agak berat hati untuk melanjutkan pelajaran dalam bidang Kejuruteraan Mekanikal di Politeknik Sultan Salahuddin Abdul Aziz Shah kerana bimbang menyusahkan keluarganya.

Tetapi Nashrul yakin jika dia berjaya dalam pelajaran, dia boleh membantu keluarganya mendapat kehidupan yang lebih senang di kemudian hari. Nashrul sendiri berasa bertanggungjawab membantu keluarganya sejurus tamat persekolahan apabila dia bekerja secara sambilan di restoran makanan segera berhampiran rumah.

Selepas mengetahui dia ditawarkan dermasiswa My Brighter Future daripada Tenaga Nasional Berhad, Nasrul terus nekad melanjutkan pelajarannya.

Muhammad Amin bin Husni, 18, tidak pernah menyangka dia dan adik-beradiknya bakal kehilangan ayah ketika masih kecil. Ayahnya yang jatuh sakit meninggal dunia selepas terlantar selama 3 bulan di hospital.

Oleh kerana ayahnya bekerja sebagai mekanik, tiada apa yang ditinggalkan kepada keluarga selepas meninggal dunia. Ibu yang tak bekerja terpaksa mengambil upah menjahit bagi menyara kehidupan mereka sekeluarga.

“Ibu kata jangan jadi seperi ibu. Ibu nak anak-anak ibu semua berjaya dunia dan akhirat,” kata Amin.

Amin kini melanjutkan pelajaran dalam Diploma Kejuruteraan Elektronik (Perubatan) di Politeknik Sultan Salahuddin Abdul Aziz Shah mengikut jejak abang dan kakaknya yang juga melanjutkan pelajaran ke menara gading.

My Brighter Future bantu pelajar kurang berkemampuan melanjutkan pelajaran

Menyedari tak semua pelajar berkemampuan melanjutkan pelajaran ke menara gading, Tenaga Nasional Berhad (TNB) berbesar hati menawarkan Dermasiswa dikenali sebagai My Brighter Future khusus kepada penuntut daripada keluarga berpendapatan terendah untuk melanjutkan pelajaran di institusi pengajian tinggi awam (IPTA).

TNB melalui Yayasan Tenaga Nasional bekerjasama dengan KPM membantu meningkatkan taraf hidup golongan B40 melalui penajaan pendidikan tinggi di IPTA.

Dermasiswa ini juga adalah sebagai satu galakkan kepada pelajar daripada keluarga berpendapatan terendah keluar daripada kepompong kemiskinan dengan dermasiswa yang meliputi yuran pengajian, penginapan, elaun sara hidup dan sebagainya sehingga tempoh pengajian mereka tamat.

Semoga semua pelajar yang mendapat dermasiswa My Brighter Future daripada Tenaga Nasional Berhad dapat belajar bersungguh-sungguh dan dapat mengubah nasib keluarga. Jika anda hendak tahu dengan lebih lanjut mengenai My Brighter Future, anda boleh layari terus laman web ini, https://betterbrighter.my/.


Demi Menjaga Ibadah, Saudara Baru Sanggup Tempuh Perjalanan Jauh Untuk Solat Jumaat

Nota Editor: Kisah ini telah dikongsikan di Facebook Dr Mohd Khairol Jambli, Yang Dipertua ISMA Kuching. Kami kongsikan semula di sini dengan izin dari penulis. Semoga kisah ini dapat memberi inspirasi dan teladan buat kita untuk menjadi hamba Allah yang lebih baik.

Ini adalah Abang Ahmad. Dia tinggal dalam 20-30 min berkereta dari Pekan Kanowit. Dia adalah seorang yang agama asalnya bukan beragama Islam. Tetapi setelah memeluk Islam, dia berusaha untuk menjaga ibadahnya dalam kesukaran yang kita mungkin tak terbayang.

Masjid terdekat dengan rumahnya ialah di Pekan Kanowit. Disebabkan kampung tempat tinggalnya agak ke dalam dari jalan utama, maka dia terpaksa menaiki van di awal pagi seawal 8am untuk solat Jumaat. Ini disebabkan hanya ada 2 kali sahaja van lalu di depan kampungnya ke Pekan Kanowit.

Baca: Bertemu Backpacker Remaja Berkopiah Dari Jepun, Inilah Yang Lelaki Ini Lakukan

Dia akan menaiki van pukul 8 am, berehat di masjid menunggu solat Jumaat, selepas sahaja solat Jumaat, dia bergegas balik untuk mengejar van terakhir balik ke kampungnya pada pukul 2 pm.

Di rumah, dia tinggal bersama keluarga yang belum memeluk Islam. Namun keluarganya menghormati agamanya. Dia mempunyai pinggan sendiri dan alat memasak sendiri. Jika mereka satu keluarga mahu makan ayam maka mereka minta Abang Ahmad menyembelih ayam itu supaya mereka dapat makan bersama.

Di kampungnya hanya ada 3 orang yang memeluk Islam dan yang lainnya samada beragama Kristian atau pun tiada agama.

Pertemuan dan perbualan dengannya menyebabkan aku merenung sendiri ke dalam diri, betapa mudahnya kita mendapat kemuliaan dan nikmat Islam dan Iman. Menyebabkan kita lupa untuk menghargai nikmat Iman dan Islam ini. Kerana nikmat Islam inilah kita akan masuk ke syurga Allah juga akhirnya.

“Hai orang-orang yang beriman, bertakwalah kepada Allah sebenar-benar takwa kepada-Nya; dan janganlah sekali-kali kamu mati melainkan dalam keadaan beragama Islam”. (Ali ‘Imran: 102)

Didoakan semua Abang Ahmad akan terus berusaha melakukan ibadat dan Semoga akhir nafas kita nanti kita akan tetap teguh di dalam agama dan dakwah ini. Amin!

p.s – Sekarang Abang Ahmad selalu mengikuti aktiviti tarbiyah bersama Ikatan Muslimin Malaysia – ISMA Cawangan Kuching. Semoga dia terus istiqamah

Baca lagi: Cara Lelaki Ini Berdakwah Kepada Seorang Freethinker Buat Kami Rasa Bangga Dengan Beliau

LIKE dan FOLLOW Vocket di Facebook serta Instagram


Kisah Hidup Abang Long Fadzil, Bekas Gangster Singapura Sebelum Terima Hidayah

Watak ‘Abang Long Fadhil’ yang dilakonkan oleh Zizan Razak memang wujud sebenarnya. Inilah dia wajah di sebalik Abang Long Fadzil yang sebenar, bekas gangster Singapore yang telah bertaubat dan menerima hidayah dari Allah. Mungkin tiada kena mengena dengan filem Zizan itu, cuma nama sahaja kebetulan sama.

Melalui perkongsian video selama 50 minit di Facebook, Abang Long Fadzil bercerita tentang masa silamnya dan bagaimana beliau terbuka hati ingin kembali kepada Allah. Jadi kalau anda belum ada masa untuk tonton video penuh ceramah Abang Long Fadzil, anda boleh teruskan membaca sinopsis kisah Abang Long Fadzil di bawah.

Abang Long Fadzil adalah anak pertama dari tiga orang adik beradik. Menurut beliau, beliau terjebak ke dalam kancah gangster adalah disebabkan dari pengaruh keluarga beliau sendiri. Beliau masih ingat pesan arwah nenek beliau di mana sebagai anak lelaki sulung, tanggungjawab beliau sangat besar kerana beliau adalah bakal ketua keluarga dan bertanggungjawab untuk keselamatan keluarganya.

Beliau sangat nakal dan liar sejak dari usia remaja. Beliau masuk penjara pertama kali pada umur 12 tahun kerana memukul budak yang dua tahun lebih tua darinya dengan kayu dalam satu pergaduhan. Beliau tidak menyalahkan rakan sebaya atau pengaruh luar yang menyebabkan beliau terjebak dengan gangster. Tetapi beliau mengaku keluarga atau pakcik beliau yang mengajar Fadzil menjadi jahat. Bapa-bapa saudara Fadzil lah yang mengajar Fadzil untuk berkawan dengan kaum Cina di Singapura dan justeru itu, beliau terjerumus dengan gangsterism.

Beliau mula mencacah tattoo dibadannya sejak usianya 12 tahun. Tattoo pertamanya adalah namanya sendiri, Fadzil. Lama kelamaan tattoo beliau makin bertambah di seluruh bahagian tangan kiri (umur 14-15 tahun), di bahagian belakang badan dan di leher dan muka (usia 20-22 tahun). Menurut beliau, ketika itu beliau tidak perlu membayar untuk servis tattoo berkenaan sebab rakan-rakan yang tolong lukis. Beliau memberitahu kawasan paling sakit untuk dilukis tattoo adalah di bahagian dahi dan leher kerana kawasan tersebut paling sensitif.

Fadzil kemudiannya bercerita tentang kehidupan ketika zaman gangsternya. Beliau jujur berkata arak dan makan babi itu perkara biasa dalam hidupnya dan babi itu antara makanan paling sedap yang beliau pernah makan. Beliau juga selalu turut serta dalam pergaduhan antara geng gangster di Singapura. Ada satu ketika, beliau terpaksa berdepan dengan 8 orang gangster dalam satu masa kerana dua rakan beliau lari kerana takut. Memang ketika itu beliau kena pukul teruk; telinga pekak sebelah, luka besar di belakang badan dan luka di muka. Doktor ketika itu berkata kepada Fadzil yang kalau beliau lambat 5 minit sahaja ke hospital, beliau pasti akan mati kerana luka pergaduhan itu.

Penghijrahan beliau bermula sedikit demi sedikit. Beliau mula meninggalkan babi dan arak kerana timbul rasa geli dengan kedua-dua benda haram itu. Selepas meninggalkan arak dan babi, beliau mula kuat hisap dadah (Syabu). Beliau pelik kerana ketika beliau sedang high kerana syabu, beliau boleh baca doa dan solat. Tapi kalau tidak hisap syabu, langsung lupa tentang doa dan solat. Dan ketika itu beliau tinggalkan syabu.

Titik permulaan yang betul-betul buat Abang Long Fadzil mahu berhijrah adalah melalui mimpi. Dalam mimpi itu, beliau sedang berada di tepi pantai bersama rakan-rakan menikmati arak. Tiba-tiba satu ombak yang sangat besar menuju ke arah mereka. Fadzil ketika itu memang tahu itulah hari kiamat kerana beliau rasa ianya sangat real. Ketika beliau ingin berlari, rakan-rakan beliau semuanya hilang dan ombak pun sudah tiada dan beliau tiba-tiba berseorangan di tepi laut. Selepas bangun dari mimpi itu, Fadzil tidak keluar rumah selamat sebulan kerana takut mati.

Sebulan selepas mimpi itu, ada rakan yang datang menemui Fadzil dan mengajaknya pergi ke masjid. Dan ketika itu beliau terdetik, kalau duduk di rumah pun boleh mati, kalau keluar pun boleh mati. Jadi beliau nekad untuk keluar dari rumah. Permulaannya beliau keluar 3 hari untuk kembali mengenal Allah tetapi tepat hari ke-40, baru beliau yakin kembali kepada Allah.

Fadzil bercerita perjalanan untuk berubah itu sangat susah baginya. Beliau mengaku yang beliau ambik masa 8 bulan untuk menghafal surah Al- Fatihah. Beliau sangat bersyukur kepada Allah kerana memberi peluang kedua untuk beliau bertaubat. Beliau sangat terharu kerana walaupun di waktu jahil beliau dahulu seringkali beliau mengeji Allah, Allah tetap memberi beliau peluang kedua untuk beliau kembali ke pangkal jalan.

“Saya dah biasa kena hina dengan orang sekeliling, dengan ustaz. Kena sound cakap tattoo tak kena air, tak sah solat. Tapi saya pegang cakap mak. Kalau orang susah minta tolong, tolong selagi boleh, kalau orang minta sedekah, kasi selagi mampu,” kata Fadzil.

Bila ditanya tentang rakan-rakan lama beliau, rata-rata kawan gangster Cina beliau menerima penghijrahan Fadzil dengan baik. Tiada yang mengeji tapi siap beri full morale support. Tapi tidak bagi kawan Melayu Fadzil. Kebanyakkan kata Fadzil poyo dan hanya nak publisiti murahan dengan penghijrahan ini walaupun tahu Fadzil telah berhijrah dan sudah cuci tangan dari kancah gangster.

“Saya banyak kawan Cina. Saya selesa kawan dengan Cina. Cina baik sebab orang Cina akan tolong kawan-kawan yang susah. Saya tak suka Melayu sebab Melayu ini pendengki dan suka hina orang. Kalau nak tolong orang, orang Melayu akan tengok wallet dulu,” tambah Fadzil. Menurut beliau, kawan ni ada bila kita ada duit sahaja. Kalau tak ada duit, kawan pun hilang entah ke mana.

Dengan imej terbaru Abang Long Fadzil sekarang, polis sudah jarang tahan beliau dan soal siasat beliau. Kalau dahulu, beliaulah orang pertama yang kena petik kalau ada kes polis. Beliau bersyukur kerana pada usia 29 tahun, beliau dah kenal mana kawan, mana lawan. Beliau menambah kalau kaum Cina, kalau isu duit, mereka akan tolong. Kalau Melayu, nampak duit mereka makan dulu. Itulah perbezaan antara kawan Cina dan kawan Melayu beliau. Bukan semua tapi majoriti kawan Melayu beliau begitu.

Bercerita tentang perasaan mendapat hidayah dari Allah, Fadzil berkata kemanisan tu tak dapat digambarkan.

“Kemanisan dari Allah ni lain. Kalau manis minum kopi ni, hari-hari kita minum kopi lama-lama kena potong kaki. Manis Allah ni dalam hati. Tak dapat saya nak gambarkan macam mana,” kata Fadzil.

Di akhir temubual bersama Fadzil, beliau berpesan kepada semua supaya jangan cepat judge orang lain. Jangan menghukum orang lain umpama kita inilah yang paling baik antara semua. Kerana tugas menghukum itu adalah tugas Allah dan bukan manusia. Yang terbaik adalah membimbing mereka ke jalan yang benar dari kita terus menghukum mereka itu.

Banyak pengajaran yang boleh diambil dari temubual Abang Long Fadzil ini. Hidayah itu milik Allah dan gangster besar seperti Fadzil pun mampu berubah selepas mendapat Hidayah. Kalau anda mahu lihat video penuh ceramah agama ini, boleh klik di sini. Never too late untuk seseorang itu bertaubat kepada Allah. Semoga kita semua mendapat manfaat dari kisah Abang Long Fadzil ini.


Kisah Abu Rijal Dan Gurunya Yang Buat Kami Geleng Kepala

Guru yang baik adalah guru yang tidak pernah berputus asa mendidik anak muridnya.

Ikuti kisah Abu Rijal, filem pendek yang diarahkan oleh Saiful Nang ini.

Selamat Hari Guru dari warga TheVocket.com buat semua guru yang pernah mendidik kami dari kecil hingga kini. Tanpa guru siapa lah kami.

LIKE dan FOLLOW Vocket di Facebook serta Instagram


Beratus Pil, Kulit Terbakar Dan Kemurungan, Bagaimana Adam ‘Survive’ Melawan Leukimia

Sebagai seorang yang memiliki keluarga yang menghidap kanser, adakala saya terfikir bagaimana agaknya perasaan dan keadaan mereka yang melalui tempoh berjuang melawan penyakit ini? Adakah di ketika kami cuba memberikan semangat, ada perkara lain yang pesakit sendiri sembunyikan daripada kami?

Bagaimana pula dengan kemurungan dan putus asa? Adakah ia bertamu di dalam minda pesakit? Semua persoalan ini berlegar di kepala saya namun mulut terasa berat mahu bertanya secara berdepan. Bimbang ada hati yang terasa.

Hinggalah saya terbaca pengalaman yang dikongsikan oleh Adam Syakir, seorang survivor leukimia baru-baru ini. Adam telah berkongsi realiti dan cabaran yang telah beliau lalui sehingga akhirnya beliau sembuh. Ikuti catatan menarik Adam di bawah.

Dewasa ini kita digemparkan dengan pelbagai berita penyakit kanker yang makin berleluasa (ayat SPM). Ye betul tu. Sekarang kanser tu dah macam demam biasa-biasa. Dah macam batuk-batuk.

Contoh macam lepak-lepak minum air tetiba keluar topik, weh kau ada dengar cerita tak anak Pak Leman Senget kena kanker. Baik budak tu dulu. Kanser dah macam sesuatu yang normal. Normal tapi membunuh. Tapi macam mana nak bunuh pembunuh ni?

Semua tahu nak lawan kanser ni dengan kemoterapi. Dan ini pengalaman aku sepanjang lalui kemo dan transplant dari sudut pandang seorang pengidap CML.

Okay ini muka asal aku pada 2010 di majlis raya. Muka tak siap orang cakap. Haha. 2010 ni lah leukimia ini dikesan. Chronic Myloid Leukimia nama penuh beliau. Itu muka lepas keluar 3 bulan kena tahan ward HUSM.

Kemudian pada tahun 2011 masuk UMK. Ini gambar masa praktikal tahun 2014.. Masa tu makan ubat glivec. Yes ubat glivec antara kesan sampingan dia menjadikan kulit lebih cerah gebu. Haha. Sungguh ni dok nawok. Jadi apa yang depression nya?

Masa ni belum depress lagi tapi anxiety teruk. Teruk macam mana tu? Takut nak tidur sebab risau tiba-tiba mati. Itu sebabnya aku selalu tak tidur malam. Takut nak naik kenderaan sebab risau kemalangan.

Kalau naik kereta pun duduk dekat belakang bahagian kiri sebab kajian cakap tu kawasan paling selamat dalam kereta. Selalu jugak pengsan dalam tandas. Tapi bukan orang tau pun dah dalam tandas kan.

Hingga akhirnya aku ambil keputusan untuk buat transplant.

21 September selepas tamat je belajar di UMK 4 tahun, terus aku buat transplant. Transplant ni cara terakhir, last chance. Ubat glivec pun dah tak berkesan untuk aku dan sel-sel leukimia makin banyak dan merebak. Jadi doktor nak buat transplant.

Peluang sembuh? 50% success 50% fail. Aku asalnya dah give up bila doktor cakap macam tu. Gila kau 50% kot. Kalau kau main tikam pun tentu kena kalau 50 50. Ini pula libatkan nyawa. Jadi aku dah sebek, give up, stress and depress.

Mula fikir macam-macam. Keluarga aku pun tak nak risau kot. Kemudian masa tu awek aku pun cakap, kalau nak kahwin kena lah sihat kan. Hahaha. Okay, aku pun yakinkan diri, kuatkan semangat, ambil keputusan nak buat transplant walau 50 50 pun.

Ye lah semangat la kan. Jangan gelak lah aku lempang kang. Haha.  Kalau tengok gambar di atas wayar-wayar banyak tu tebuk masuk dalam dada.

Sebelum nak buat transplant kena ambil sum-sum tulang dulu. “OMG ambil air sum sum tulang.” “No no nanti anak aku lumpuh.” “Aku tak bagi doktor ambil sum sum tulang nanti lumpuh.”

Pernah dengar ayat macam tu? Biasanya pakcik makcik selalu fikir macam tu. Ambil sum-sum terus lumpuh. Dengar lah sangat jiran tu cerita. Memang jiran tu ada PHD pun. Kalau korang nak tau, BMA atau bone marrow aspire ni lansung tak ada kesan sampingan. Macam aku ni dah berpuluh-puluh kali ambil air sum-sum tulang. Syukur masih elok lagi berjalan berjimba berzumba.

Jangan risau. Doktor-doktor, nurse semua pro. Cuma bius zup zap siap terus 5 jam boleh balik rumah main Fifa17. Lepas ambil sum sum tulang, tunggu result. Kemudian ambil darah adik-beradik. Untuk apa ambil darah adik-beradik? Haaa apa lagi next gambar lah. Susah lah semua nak kena ajar.

Ambil darah adik-beradik tu untuk cari sum sum tulang siapa paling sesuai. Penderma ni susah nak cari. Yang betul sesuai  pun susah nak dapat. Tapi syukur ALLAH bagi aku peluang. Aku dengan adik aku match 100%. Bila dah ada penderma, ada sesi kaunseling pula.

Haaaaaa masa ni lah doktor cerita semua. Apa kesan sampingan, berapa peratus semua tu. Masa ni ni doktor bilang 50 50 je peratusan survive. Survive oi. Antara hidup mati. Memang lah orang cakap ajal maut di tangan tuhan. Tapi hamba mana yang tak tergugat semangat bila dengar 50 50 je peluang.

Ini peluang terakhir. Lepas ni tak ada dah. Bak kata pepatah amin, alang-alang menyeluk pekasam biar ke pangkal buku lali. There is no turning back!

Jadi aku pun buat transplant. Tak lama lepas tu pun, awek aku dan dan lak mintak putus. Alasan dia aku sakit macam mana nak kahwin. Hahaha. Amende la. Aku pun macam, erkkk. Okay. Jadi dah kurang separuh semangat di situ.

Ini kemo dalam bentuk pil. Hari tu masa kemo nak dekat seratus biji juga sekali makan rasanya. Kemo sakit ke tak? Tak pun cuma badan penat and emosi jadi kacau sangat-sangat.

Cylosporin, imatinib, prednisolone, penincilin. Semua ubat ni aku makan. Aku tak tau berapa ribu ubat dah ada dalam tubuh aku ni. Dah macam gula-gula. Ini kalau masuk pertandingan kumpul dan menang mesti aku menang motosikal. Muntah-muntah tu perkara normal.

Cyclosporin tu ubat petai. Bau macam petai. Fungsi nak kawal hormon. Kesan sampingan dia jambang tumbuh lebat. Semua bulu-buku lebat. Misai, janggut, kening.

Imatinib ni nak kawal sel-sel leukimia dalam badan. Kesan sampingan dia muntah dan kulit jadi gebu gebas putih melepak. Haha.

Prednisolone untuk jaga hati dan buah pinggang. Ye lah dah hentam ubat riban-riban. Kesian buah pinggang kena kerja keras.

Maka bermula lah episod aku kena kemo. 4 kali pil kemo. Beratus-ratus kena telan. Dan dua kali kemo air warna itam kuning. Sebab apa kemo? Sebab nak hancur buang terus sum sum tulang yang ada leukimia tu.

Secara asasnya tulang aku tak ada sum sum tulang lah. Yilekk. Pernah makan sup gearbox? Yang duk sedut-sedut tu lah sum sum tulang. Sedap? Masa kemi ni tak payah cakap lah. Seksa yang macam mana tak dapat aku nak terangkan lebih lengkap.

Tubuh panas, kulit jadi hitam terus. Kulit menggelupas macam terbakar. Tekak dan perut macam terbakar. Ulser dalam mulut macam cendawan banyak-banyak. Rambut gugur. Muntah-muntah keluar asid perut. Muntah hijau. Nak makan tak lalu. Nak minum perit. Tubuh kurus sekurus-kurusnya.

Wowwww ada air sirap. Baca elok-elok. Itu drainage bag. Merah semua tu darah. Datang dari mana darah tu? Dari pundi kencing. Yaaa tu sebab kencing berdarah.

Orang cakap sengugut tu seksa. Ini aku rasa macam sakit sengugut kot. Sakit yang amat. Tak tahan sakit sangat sampai doktor bagi morfin. Morfin pun kena tambah dos sampai aku tak rasa apa-apa dengan tubuh aku sebab terlalu sakit.

Kepada lelaki, nak pasang urine catheter ni sangat seksa. Korang Google sendiri lah. Malas aku nak cerita ngeri sangat. Dah la saiz tiub bapak besar.

2 ke 3 minggu juga nak kasi clear darah dalam pundi tu. Ini disebabka kemo tu beri kesan kepada semua sel baik sel tak baik, semua kasi hentam.

Betapa barai nya kulit lepas kemo. Terbakar koyak sini sana, hancur terus. Macam pakai produk ada merkuri tapi ni teruk lagi. Tu rantai aku pakai sebab nak support hickman catheter. Dia terus masuk ke dalam dada terus. Apa barang cucuk kat tangan. Acah-acah kuat padahal pedih gila masa nak pasang.

Ini kalau TV3 tengok confirm masuk bersamamu. Dah macam OKU pula. Tapi itu lah aku. Lepas kemo, badan kurus, rambut gugur bertompok-tompok, kulit hancur. Masa ini lah aku ada depression dengan tengah chemo, transplant, rambut gugur semua.

Kurus sebab ulser tak dapat makan berbulan-bulan. Kulit barai semua hitam sebab kemo. Aku jadi hilang selera. Nak kemo transplant ni kena semangat. Tapi aku macam dah penat, letih, give up. Stress semua muncul.

Masa depression tu aku fikir mati lah, fikir kenapa aku kena kanser ni lah. Luar nampak normal tapi dalam otak aku dah makin gila. Mula cakap sorang-sorang, gelak sorang-sorang, nangis sorang. Otak jem sampai tahap aku ada halusinasi, bercakap dengan someone yang tak wujud. Masa ni lah Matatabi muncul jadi teman. Aku sembang sorang-sorang dengan benda tu.

Pernah dengar ke Matatabi?  Yes tu nama Bijuu dalam cerita Naruto. Haha. Macam bodoh kan. Plus aku suka Meow dan Naruto tengah hot masa tu nak tamat dah.

Mana tak sedih tak stress bila tengok diri sendiri dalam keadaan macam ni kan. Jauh beza dari dulu-dulu. Jadi otak aku ambil keputusan wujudkan watak tu depan mata aku. Dalam wad aku jadi gila cakap dengan Matatabi tu. Macam fiksyen je kan.

Lantak kau lah nak percaya ke tak. Masa ni muka aku macam Deadpool. Botak dan hodoh gila. Rasanya ni masa semua duk seronok konvo 2015. Aku tak pergi sebab doktor tak bagi.

Jadi macam mana aku keluar dari zon depression tu? Mesti lah sebab keluarga aku, kawan-kawan aku dan bff.  Ye lah mak aku amik cuti tanpa gaji kot. Ayah aku ulang alik Ampang-Kemaman.

Adik aku yang derma sum sum tulang dia. Tak kan aku nak give up kan? Awal-awal tu depress teruk la tapi bff aku sorang ni nasihat-nasihat, teman aku sembang-sembang walaupun dalam WhatsApp je pun. Sekurangnya  ada orang ambil berat kan?

Perlahan-lahan depression tu hilang bila ada seseorang untuk aku kongsi masalah, apa aku fikir walau tak selogik mana pun. Sakit fizikal aku boleh handle, jahit tak berbius tebuk dada camtu je aku rilek je. Tapi sakit dalam, mental otak ni aku lemah sikit.

Haaaa tengok tu. Beberapa bulan lepas transplant rambut tu aku tak tahu kenapa jadi putih. Doktor pun pelik. Tak pernah-pernah jadi macam tu sampai ada yang cakap aku warnakan rambut. Fitnah tu. Pipi tak payah cerita lah. Bila telan steroid memang wajib jadi macam tu, kembang semangkuk tingkat.

Dan ini gambar raya tahun ini. Hahaha please jangan kecam. Aku bukan hipster pakai mask acah-acah misteri tapi nak mengelak jangkitan je. Ye lah udara sekarang ni, habuk debu kuman batuk semua ada. Rambut aku masih kelabu putih-putih. Kulit yang hitam dan hancur barai dah jadi elok. Makin elok kulit sekarang. Tubuh makin okay makin gemuk. Mana tak nya semua aku hentam, budu belacan durian langgar habis pantang. Asal sihat kan.

Memang seksa masa kemo, masa transplant. Ramai yang cakap kemo ni penyebab pesakit mati bukan kanser tu sendiri. Salah semua tu. Membongak je engkau. Yang penting semangat nak survive tu penting. Dan sekarang aku bebas kanser. No more leukimia.

3 tahun lagi aku boleh declare fully bebas kanser. Di sini aku nak mengambil kesempatan nak ucap syukur kepada ALLAH kerana beri aku kesempatan untuk hidup.

Terima kasih kepada keluarga aku, abah mama yang jaga aku masa dalam wad sampai sekarang.  Angah selaku penderma. Banyak juga sedut sum sum tulang mu. Kepada adik-adik aku yang lain, sahabat handai yang ada datang melawat. Tak lupa juga adik panda yang selalu melayan gila aku masa depression hingga sekarang. Saudara saudari cikicikibombom semua yang mmberi semangat.

Aku menyeru kepada semua pesakit-pesakit yang tengah kemo atau bakal kemo, never give up guys. Jangan dengar orang sekeliling cakap. Dorang tak rasa apa kita rasa. Dorang tak faham. So please jadi kuat demi diri sendiri dan orang yang tersayang. Macam lirik lagu coldplay ‘I was trusting statistics more than I trust me’. Persetankan statistik. Percaya diri sendiri. Berdoa kepada tuhan. DONT YOU EVER GIVE UP!

Jika kisah Adam ini memberi anda sedikit semangat untuk berjuang, pengakuan berikut pula bakal memberi satu perspektif buat anda. Baca kisah Diuji Penyakit Kanser Dan Salahkan Tuhan, Lepas 5 Tahun Baru Aku Tahu Hikmahnya

Dan bagaimana seorang pelajar Diuji Sakit Kanser Ketika Siapkan PhD Dan Cabaran Sepanjang Dilalui Sepanjang Di Australia


500 Kenderaan Diarah Patah Balik Setelah Cuba Rentas Negeri Untuk Balik Kampung

Sudah diumumkan Perdana Menteri Malaysia menerusi sidang media baru-baru ini, nampaknya masih ramai lagi individu yang sanggup merentas negeri untuk pulang ke kampung halaman sempena Hari Raya yang bakal tiba.

Menerusi laporan terbaru, kira-kira 500 kenderaan telah ditahan kerana cuba merentasi negeri untuk pulang ke kampung. Kenderaan-kenderaan ini seterusnya telah dihalang untuk meneruskan perjalanan serta diarah untuk patah balik.

Melihat kepada jumlah pemandu yang tinggi dalam mengingkar arahan Perintah Kawalan Pergerakan Bersyarat (PKPB), Menteri Kanan (Keselamatan), Datuk Seri Ismail Sabri Yaakob mengumumkan kompaun bakal dikenakan buat individu yang bersalah.

Tambahnya lagi, beliau berharap tidak ramai individu yang memilih jalan untuk dikenakan kompaun memandangkan duit bayaran kompaun lebih elok dibelanjakan untuk perkara yang lain.

Kami kongsikan pengumuman yang dibuat oleh pihak kerajaan sempena PKPB yang sedang berlangsung.

PKPB Disambung 4 Minggu Lagi, Tiada Perjalanan Rentas Negeri Balik Kampung Dibenarkan

PKPB Bolehkan Empat Sekeluarga Keluar Rumah Menaiki Sebuah Kenderaan


Pelajar Malaysia Gigih Bawa Misi Bina Masjid Dan Perkenalkan Islam Di Jepun

Bagi mereka yang berpeluang melanjutkan pelajaran ke pusat pengajian tinggi apatah lagi jika di luar negara, biasanya misi utama adalah untuk menamatkan pengajian dengan cemerlang.

Namun berbeza bagi Mohd Adnin Bin Hamidi yang dikenali sebagai Adnin, pemergian beliau ke Jepun turut membawa bersama 4 cita-cita besar iaitu:

1. Belajar sampai tamat Phd.
2. Bina sebuah masjid di sekitar universiti beliau.
3. Menyebarkan dakwah kepada orang Jepun sehingga memeluk Islam.
4. Berdakwah di kalangan komuniti pelajar Malaysia.

Itulah cita-cita besar bagi pelajar tahun akhir (Tahun 3) PHD ThermoFluid System, New Energy Science, School of Engineering for Education, University of Toyama ini.

Menurut Adnin, antara faktor terbesar yang mendorong beliau untuk melaksanakan misi dakwah di Jepun adalah daripada  Surah adz-zariyat, surah ke 51, ayat ke 55 yang bermaksud;

Dan (ingatlah) Aku tidak menciptakan jin dan manusia melainkan untuk mereka menyembah dan beribadat kepadaKu.

Surah ini memberi kesan besar kepada beliau untuk sedar bahawa dunia ini adalah tempat persediaan ke arah akhirat yang kekal.

Faktor lain yang mendorong Adnin bersungguh-sungguh melaksanakan misi dakwah di Jepun adalah kerana keinginan kuat beliau untuk mewujudkan suasana yang lebih mesra dalam menjaga iman di bumi asing itu.

Adnin juga turut mengakui beliau terlalu terkejut dengan perbezaan budaya di Jepun berbanding di negara muslim seperti Malaysia sewaktu di awal ketibaan beliau di negara ini.

Ditanya tentang kejayaan beliau melaksanakan misi mendirikan sebuah masjid di Jepun, berikut adalah perkongsian Adnin;

Untuk berkongsi secara keseluruhan memang sangat panjang. Projek masjid tercetus bila saya sampai ke Toyama tempat pengajian saya yang tiada masjid di kawasan kampus meskipun komuniti pelajar muslim di universiti saya ini menghampiri seramai 100 orang.

“Komuniti pelajar Malaysia pula menghampiri 60 orang. Namun usaha ke arah pembinaan masjid atau surau tidak kelihatan. Solat Jumaat pun tiada di kampus kami pada ketika itu.

Solat Jumaat hanya dijalankan di kampus berlainan yang terletak hampir 5km. Ini menyebabkan para pelajar tidak sempat ke sana.

Itulah menyebabkan saya bersama seorang senior yang sedar akan keperluan ini bergerak ke arah permulaan solat jumaat, seterusnya kami menyewa sebuah rumah untuk dijadikan surau sementara bagi komuniti di sini.

Setelah surau berjaya kami mulakan, projek ke arah pembinaan masjid kekal telah dimulakan secara rasmi pada tahun 2008. Pelbagai mehnah dan tribulasi yang terpaksa kami tempuhi yang saya anggap satu didikan terus dari Allah kepada saya dalam usaha pembinaan masjid”.

Baca: 9 Lokasi Selesa Dan Sesuai Untuk Solat Jika Anda Travel Ke Jepun

Ketika melihat pemuda-pemuda datang menunaikan solat subuh berjemaah ke masjid dalam keadaan salju meliputi bumi, suhu bawah 0 degree celcius, buatkan aku tersentak dan sedar Allah masih sayangkan ummat ini. Ummat ini masih ada nadi.

Ya, ummat ini masih bernadi. Merekalah nadi bagi ummat ini. Merekalah contoh pemuda yang dijanji. Allah tetapkanlah iman mereka dan aku.

Adnin juga turut berkongsi cabaran yang telah beliau hadapi sepanjang usaha melaksanakan misi dan cita-citanya itu, antaranya:

1. Cabaran daripada diri beliau yang lemah dan banyak kekurangan malah masih baru dalam komuniti Islam di sini.

2. Cabaran apabila berhadapan dengan komuniti Melayu yang telah terbiasa dengan suasana Jepun tanpa suasana Islam.

3. Cabaran apabila perlu berhadapan dengan komuniti Muslim dari bermacam negara dengan kerenah masing-masing.

4. Cabaran berhadapan dengan komuniti Jepun yang sangat asing dengan Islam di kala Islamphobia menular ke seluruh dunia.

Antara yang sangat mencabar adalah apabila dihalau dari kejiranan yang menjadi target lokasi masjid, dibantah dengan petisyen dan juga oleh media Jepun berkenaan projek pembinaan masjid, dll.

5. Cabaran untuk bangun setelah jatuh dari ujian, dan usaha dalam terus mengejar impian. Ini kerana Adnin perlu memastikan pelajaran beliau tidak terganggu dek usaha murni ini dan agar ia boleh menjadi contoh kepada yang lain.

Namun, alhamdulillah benarlah firman Allah dalam surah Muhammad ayat ke 7 yang bermaksud;

Hai orang-orang mu’min, jika kamu menolong (agama) Allah, niscaya Dia akan menolongmu dan meneguhkan kedudukanmu.

Dan juga Surah At-Thalaq ayat ke 2 dan 3;

Barangsiapa bertakwa kepada Allah niscaya Dia akan mengadakan baginya jalan keluar. Dan memberinya rezeki dari arah yang tiada disangka-sangkanya.

Dan barangsiapa yang bertawakkal kepada Allah niscaya Allah akan mencukupkan (keperluan)nya. Sesungguhnya Allah melaksanakan urusan yang (dikehendaki)Nya. Sesungguhnya Allah telah mengadakan ketentuan bagi tiap-tiap sesuatu.

‘Saya sungguh percaya kejayaan menghadapi cabaran ini bukan kerana kekuatan diri. Tapi berkat percaya kepada firman Allah di atas’, ujar Adnin.

Bangunan masjid sewaktu dalam pembinaan.

Inilah bangunan masjid yang telah berjaya dibina di Toyama.

Adnin bersama rakan-rakan di hadapan bangunan masjid yang telah berjaya mereka bina bersama.

Alhamdulillah atas segala ujian yang dihadapi oleh kami sebagai komuniti muslim di sini, akhirnya Allah telah kurniakan keizinan untuk dibina rumahNya di lokasi yang tidak disangka-sangka iaitu hanya di sebelah kampus utama universiti kami.

Adnin juga turut memberitahu perkara yang mengejutkan beliau dan rakan-rakan adalah lokasi masjid ini yang boleh dikatakan sebagai lokasi idaman.

Sewaktu di awal pencarian lokasi yang sesuai untuk mendirikan masjid, lokasi ini tidak menjadi keutamaan mereka bagi mengelakkan kontroversi di kalangan masyarakat setempat dan juga kerana faktor harga yang tinggi.

Namun, takdir Allah mengatasi segalanya apabila tempat yang disangkakan bakal mencetuskan kontroversi berjaya dibeli pada 24 Disember 2013.  Lokasi bangunan masjid ini adalah di 3367 Gofuku, Toyama-shi, Toyama-ken. Untuk koordinat GPS sila klik di sini.

Berkenaan pengumpulan dana bagi membina masjid pula, menurut Adnin  pengumpulan dana dibahagikan kepada usaha dalaman dan luaran.

Bagi dana dalaman, pengumpulan dana adalah melalui  infaq wajib bulanan oleh setiap pelajar dalam komuniti mereka untuk projek masjid ini.

Manakala dana luaran pula dilakukan dengan menjelajah ke masjid-masjid, kedutaan, dan pusat islam yang terdapat di seluruh pelusuk Jepun bagi tujuan mengumpul dana projek. Bantuan dari tokoh-tokoh perniagaan Muslim di Jepun juga merupakan antara penyumbang tertinggi.

Selain daripada itu, bantuan dari Malaysia juga mencurah-curah setelah kehadiran tokoh-tokoh agama ke tempat mereka.

Ini kerana secara kebetulan persatuan pelajar Islam Malaysia, Ikatan Persaudaraan Islam Jepun (IPIJ) yang saya sertai sejak datang ke Jepun pada tahun 2007 telah menjemput Ustaz Ahmad Dusuki, dan Ustaz Dr. Riduan Md Nor yang merupakan wakil Muslim Care Malaysia Society sehari selepas kami membeli bangunan masjid.

Alhamdulillah berkat bantuan mereka, kami berjaya mengumpul lebih dari RM 150K dari Malaysia sahaja.

Bangunan masjid ini kini telah dijadikan sebagai pusat Islam bagi kawasan ini dengan nama Toyama Muslim Center (dengan singkatan nama TMC).

TMC terdiri dari daripada Masiid Al-Faruq di aras 2, bilik konferens dan ruang jemaah muslimat di aras 1, manakala di aras G terletaknya pejabat, halal shop, apartment Imam, dan kawasan servis (bilik wudhu’, tandas dan dapur awam).

Bagi ruang jemaah utama, Masjid Al-Faruq boleh menampung sehingga 100 orang jemaah dan di aras dua pula lebih kurang 50 orang jemaah perempuan.

Buat masa sekarang ini, Imam masjid merangkap penjaga bangunan adalah Adnin sendiri yang tinggal di aras G di apartment imam.

Setelah misi membina masjid berjaya direalisasikan, tercapailah hasrat Adnin untuk melihat syiar Islam berkembang dengan lebih mudah di sini.

Menyedari tempoh pengajian beliau akan berakhir pada bulan Mac ini, jauh di sudut hati Adnin masih berdoa dan berharap agar impian beliau yang satu lagi ini juga turut berjaya dilaksanakan – berdakwah kepada orang Jepun sehingga masuk Islam.

Dan akhirnya pada tanggal 16 Januari 2016, impian ini menjadi nyata.

Alhamdulillah wallahuakbar. Hari ini Allah telah maqbulkan impian terakhirku di Jepun walau diri sangat lemah. Seorang lelaki Jepun telah menerima syahadah sebentar tadi.

Buatkan diri ini terfikir sungguh niat itu penting dalam amal. Allah tahu kita lemah, kita sedar kita lemah. Pentingnya kita berniat dalam segala amal perbuatan kita.

Kenapa kita berada di sini? Kenapa kita belajar atau bekerja? Untuk apa dan kerana siapa?

Tetapkan target walaupun kita lemah kerana Allah itu Maha tahu hambanya lemah. Allah akan bantu, Allah berhak untuk bantu hambanya yg berjuang di jalanNya.

Targetku di Jepun alhamdulillah Allah tunaikan.

1. Belajar sampai Phd. (Sikit lagi insyaAllah bulan 3 ni)
2. Bina masjid.
3. Bina masjid sendiri.
4. Dakwah orang Jepun masuk Islam. Alhamdulillah malam ni baru sahaja tertunai.

Allahurabbi. Sahabat-sahabat, tetapkan niatmu, geraklah ke arah niatmu walau lemah macam mana sekalipun, walau lambat macam mana sekalipun.

Bercerita tentang saudara baru yang baru sahaja memeluk Islam, menurut Adnin lelaki Jepun ini merupakan pekerja biasa di kawasan yang terletak 5km daripada masjid mereka.

Beliau yang mempunyai minat yang mendalam tentang isu-isu semasa dan konflik dunia telah terjumpa perempuan muslim bertudung di tepi jalan dan telah bertanyakan jika ada tempat untuk bertanya tentang Islam.

Dari penjelasan perempuan tersebut, beliau telah berjalan kaki selama 2 jam mencari masjid kami di malam yang sejuk dan akhirnya terjumpa masjid kami pada jam 11.30 malam.

Setelah berbincang dan bertanyakan bermacam-macam tentang Islam, alhamdulillah Allah telah menggerakkan saya untuk berani bertanyakan kesudian beliau jika ingin memeluk agama yang suci ini.

Sungguh hidayah itu milik Allah. Dengan mudah beliau terima dan perkara yang menyebabkan beliau terharu adalah apabila mendengar akan dirinya telah menjadi seperti bayi yang baru lahir dan segala dosa lampau beliau tidak akan dikira Allah.

Sejak itu sehingga sekarang saudara baru ini dengan penuh bersemangat datang ke masjid dan belajar pelbagai perkara asas tentang Islam di sini.

Memandangkan Adnin bakal menamatkan pengajiannya tidak lama lagi, kini Adnin dengan dibantu oleh komuniti pelajar Muslim yang lain bersama-sama mengajar saudara baru ini asas-asas Islam dengan mementingkan aspek aqidah yang utama dan perkara-perkara asas iaitu Rukun Iman dan Islam.

Baca: Bertemu Backpacker Remaja Berkopiah Dari Jepun, Inilah Yang Lelaki Ini Lakukan

Masjid ini majoritinya adalah komuniti pelajar yang mana mempunyai limitasi dari segi kewangan untuk menampung kos selia dan kos dalam usaha dakwah.

Kami mengharapkan doa dan jika ada yang ingin membantu kami dalam apa jua bentuk bantuan untuk terus suburkan dakwah di sini amatlah dialu-alukan.

Mengakhiri perkongsian beliau, Adnin sempat menitipkan pesanan berikut buat anda yang membaca kisah beliau ini di Vocket.

“Pesanan saya kepada pembaca Vocket adalah tetap dengan impian kita walau macam mana pun ujian yang mendatang. Tetapkan niatmu, geraklah ke arah niatmu walau lemah macam mana sekalipun, walau lambat macam mana sekalipun”.

Haraplah pada Pemilik Segala Kuasa.
Haraplah pada Pemilik Masa.
Haraplah pada Pemilik Nyawa.
Haraplah pada Pemilik Segalanya.
InsyaAllah akan selesai semuanya.

Bagi yang berminat untuk menyumbangkan dana atau membantu dalam penyebaran dakwah di sekitar masjid ini, anda boleh hubungi Adnin di akaun Facebook beliau.

Buat Adnin, secara peribadi saya kagum dengan usaha dan semangat anda demi menegakkan syiar Islam di Jepun. Semoga ini menjadi satu lagi titik yang dapat menyuburkan nur Islam di negara samurai ini. Arigatōgozaimasu Adnin san!

Baca lagi: Perjalanan Seorang Profesor Jepun Bertemu Dengan Islam

LIKE dan FOLLOW Vocket di Facebook serta Instagram


Kisah Agensi Risikan Khas Korea Utara Yang Ditugaskan Untuk Membunuh Pembelot

Korea Utara adalah negara yang penuh dengan rahsia. Dasar tertutup yang dijalankan sejak dari pemimpin terdahulu masih berfungsi sehingga sekarang. Tiada siapa yang tahu secara terperinci bagaimana Korea Utara bergerak sebagai sebuah negara. Kebanyakan kisah-kisah yang dihidangkan adalah melalui risikan dari negara luar atau pun cerita dari mereka yang berpaling tadah dengan Korea Utara.

Seperti kisah seorang bekas perisik Korea Utara yang berpaling tadah ini. Dia membongkarkan sebuah kisah organisasi perisikan yang ditugaskan untuk ‘menghancurkan’ seorang pegawai yang membelot dengan Korea Utara dan menyertai Korea Selatan.

Bekas perisik yang dikenali sebagai Kim Kuk-song ini telah bekerja sebagai perisik Korea Utara selama 30 tahun sebelum dia memutuskan untuk berpindah ke Korea Selatan pada tahun 2014. Dia memberitahu BBC mengenai karier awal pemimpin semasa, Kim Jong-un yang digambarkannya sebagai diktator muda yang ‘gian’ untuk membuktikan dirinya sebagai “pejuang” Korea Utara.

Sewaktu Kim Jong-il, ayah kepada Kim Jong-un menderita sakit kronik iaitu strok. Korea Utara telah menubuhkan agensi risikan yang dinamakan General Bureau of Reconnaissance (RGB) pada tahun 2009. Penubuhan itu berlaku sewaktu Kim sedang bersiap sedia untuk menjadi pengganti ayahnya.

Kim Kuk-song berkata bahawa pada bulan Mei 2009, sebuah perintah turun dari ‘atas’ untuk membentuk ‘pasukan petugas keganasan’ bagi membunuh seorang mantan pegawai Korea Utara, Hwang Jang-yop yang berpaling tadah ke Korea Selatan. Misi ini dijalankan bagi memuaskan ‘nafsu’ pemimpin atasan iaitu ayah Kim Jong-un disebabkan pegawai tersebut telah memburukkan Korea Utara.

“Bagi Kim Jong-un, itu adalah tindakan untuk memuaskan pemimpin tertinggi (ayahnya),” kata Kim Kuk-song sebelum menyambung, “Satu ‘Terror Squad’ dibentuk untuk membunuh Hwang Jang-yop secara diam-diam. Saya sendiri mengarahkan dan melaksanakan misi itu,” katanya seperti dikutip media yang berpusat di UK.

Untuk pengetahuan anda, Hwang Jang-yop adalah antara pegawai yang paling dipercayai di Korea Utara. Dia adalah antara watak utama yang membina dasar yang sehingga kini diguna pakai di Korea Utara. Tindakan beliau berpaling tadah dan menyertai Korea Selatan pada tahun 1997 telah meninggalkan luka yang dalam buat pemimpin tertinggi Korea Utara. Dosa yang dilakukan Hwang itu tidak boleh diterima dan tidak boleh dimaafkan oleh keluarga Kim Jong-un.

Bagaimanapun, pasukan risikan khas yang dihantar untuk membunuh Hwang gagal menyelesaikan misi tersebut. Malah dua pegawai Korea Utara yang dihantar untuk menjalankan misi tersebut ditangkap dan di hukum penjara di Seoul. Manakala Pyongyang sehingga kini masih menafikan penglibatan mereka dalam misi tersebut dan menuduh Korea Selatan mereka-reka cerita.

Namun bagi Kim Kuk-song, di Korea Utara keganasan dan pembunuhan adalah alat politik yang ‘biasa’ digunakan bagi melindungi kepentingan individu tertentu. Selain itu, tambah Kim Kuk-song lagi, jika misi itu berjaya ia akan dianggap sebagai hadiah paling istimewa dari Kim Jong-un buat ayahnya.

Sejak penubuhan RGB, telah berlaku bermacam-macam tindakan ganas dari Korea Utara. Setahun selepas penubuhan agensi risikan tersebut, pada 2010, kapal tentera laut Korea Selatan, Cheonan telah dibedil dengan peluru berpandu sehingga mengorbankan 40 nyawa. Pyongyang dalam kenyataan mereka menafikan dengan keras tuduhan Korea Selatan.

Manakala pada tahun ini, puluhan peluru berpandu telah dihantar untuk menyerang pulau Yeonpyeong milik Korea Selatan sehingga mengorbankan dua tentera dan dua orang awam.

Sehingga kini banyak debat yang berkangsung di antara pemerhati politik. Mereka kebanyakannya tertanya-tanya siapakah yang bertindak memberi arahan untuk menyerang Korea Selatan. Kim Jon-un sendiri menafikan dakwaan bahawa dia terlibat secara langsung dalam operasi-operasi yang membunuh banyak nyawa.

Namun bagi Kim Kuk-song, suatu kejadian itu tidak akan berlaku tanpa pesanan dari pihak atasan, “Di Korea Utara, walaupun jalan dibina, ia tidak akan dilakukan tanpa persetujuan langsung dari Pemimpin Tertinggi. Serangan ke atas Cheonan dan Pulau Yeonpyeong bukanlah perkara yang mampu dilakukan oleh [pegawai] bawahan,” katanya sebelum menambah, ”Kerja ketenteraan seperti ini dirancang dan dilaksanakan dengan perintah Kim Jong-un. Ini adalah [satu] pencapaian.”

Kim Kuk-song menjalani kehidupan istimewa di negara yang sering dilanda dengan isu kebuluran. Selama dia di Korea Utara, dia diberikan kekayaan yang tidak pernah dibayangkan olehnya. Hubungan politik yang kuat melalui perkahwinan membolehkannya bergerak antara agensi risikan yang berbeza, katanya. Tetapi hubungan yang sama juga membahayakan dia dan keluarganya.

Namun semua keistimewaan itu ditinggalkan olehnya selepas Kim Jong-un mula berkuasa dan membunuh pak ciknya sendiri – yang dianggap Kim Jong-un sebagai ancaman. Dia kemudiannya memilih untuk meninggalkan tempat kelahirannya dan berpindah ke Korea Selatan bersama-sama dengan keluarganya.

“Untuk meninggalkan negara saya, di mana kubur dan keluarga nenek moyang saya [berada], dan untuk melarikan diri ke Korea Selatan, yang pada masa itu bagi saya adalah tanah asing, adalah keputusan buruk yang menyedihkan akibat tekanan emosi,” katanya.

Untuk rekod, Kim Kuk-song adalah antara 30,000 pelarian Korea Utara yang membelot bagi mencari kehidupan yang lebih baik di Korea Selatan. Namun daripada jumlah yang besar hanya sebilangan kecil sahaja yang berani tampil ke hadapan dan menceritakan sisi gelap yang ada di Korea Utara. Disebabkan dasar yang tertutup di Korea Utara, semakin tinggi profil anda, semakin tinggi risiko anda dan keluarga dibunuh.

Ini adalah derita dan hukuman yang dihadapi rakyat Korea Utara. Untuk bacaan lanjut, klik pautan di bawah.

Inilah Penderitaan Dan Hukuman Tidak Masuk Akal Yang Dihadapi Rakyat Korea Utara

Korea Utara Jatuhkan Hukuman Mati Jika Rakyatnya Dijangkiti Wabak Coronavirus?

Angkatan Tentera Malaysia ‘Sedia Tempur’ Ugutan Konsulat Kedutaan Korea Utara


Kisah Ahmad Samerin, ‘Owner’ Kedai Basikal Yang Berjaya Memenangi RM1 Juta Pada Tahun 1991

Buat kita yang membesar lewat 90-an, Jutaria adalah antara permainan yang sering dimainkan untuk menghabiskan masa lapang. Tambah pula, waktu zaman itu mana ada Facebook, Twitter atau YouTube.

Namun, tahukah anda sebenarnya Jutaria pernah hadir dalam versi televisyen, di mana wang kemenangan mencecah sehingga RM1,000,000 dan apa yang lebih menarik lagi, Ahmad Samerin adalah satu-satunya individu yang pernah memenangi kuiz ini.

Dinamakan sebagai More Jutaria, ia adalah rancangan televisyen keluaran RTM1 yang diterbitkan pada tahun 1991. Ia juga merupakan rancangan kuiz yang termahal di Malaysia pada ketika itu.

Ditaja oleh jenama rokok More yang dimiliki oleh R.J. Reynolds. More Jutaria menawarkan hadiah berupa wang tunai sebanyak RM1,000,000 dan sebuah kereta Ferrari, rancangan ini juga telah menerima sambutan hangat dari orang ramai. Walaubagaimanapun, jenama rokok More ini telah menghentikan pemasarannya Malaysia sejak awal 2000-an lagi.

Pada 9 September 1991, seorang pemilik kedai basikal di Pusat Bandar Jengka, Ahmad Samerin Dzulkifli yang ketika itu berusia 23 tahun telah mencatat sejarah sebagai satu-satunya pemenang More Jutaria dengan membawa pulang wang sebanyak RM1,000,000.

Lebih bertuah lagi apabila namanya, SAMERIN digunakan sebagai pembayang untuk melengkapkan petak kosong bagi jawapan Sijil Simpanan Premium untuk soalan pusingan bonus yang berkaitan dengan ekonomi.

Dia yang pada mulanya ditawarkan hadiah berupa kereta mewah Ferrari 328 GTS bertindak menolak kereta tersebut dengan alasan bahawa dia tidak tahu memandu serta memikirkan kehidupannya di kampung yang dilihat tidak sesuai untuk memandu kereta mewah tersebut.

“Mungkin saya akan beli Proton Saga Limousine atau Eksekutif, kalau susah-susah sangat nak pandu, saya pakai drebarlah,” kata Samerin seperti dipetik daripada Harian Metro.

Samerin telah mencatat rekod sebagai pemenang pertama dan terakhir kuiz More Jutaria yang dikendalikan oleh juruacara Ahmad Tarmimi Serigar. Dia juga sebelum itu berjaya memenangi wang tunai lebih RM6,000 melalui acara siri keenam dan ke-14 serta membawa pulang bot Bayliner, tetapi menjualnya dengan harga RM25,000.

Tetapi itu cerita 29 tahun lalu, Ahmad Samerin kini dilaporkan lebih selesa tenggelam daripada tumpuan masyarakat. Dia bukan mahu menyembunyikan diri, tetapi lebih memikirkan soal keselamatan diri dan keluarga.

Dalam satu wawancara bersama Harian Metro pada 22 November 2016, dia berkata bahawa sejak memenangi wang kemenangan tersebut, ramai yang hendak mengetahui kisahnya. Tetapi dia memilih untuk berdiam diri atas pelbagai sebab.

Baginya, dia merasa bebas apabila semua orang sudah tidak mengenali siapa Ahmad Samerin, individu yang pernah mengemparkan Malaysia apabila menjadi jutawan dalam sekelip mata.

Kedai basikal yang pernah diusahakan dulu juga telah diserahkan kepada adiknya dan dia kini meneruskan hidup dengan menguruskan kedai elektrik di Bandar Baru Jengka.

Dilaporkan bahawa lebihan wang yang dimenangi oleh Samerin telah dilaburkan dalam perniagaan, namun Harian Metro tidak menyebut jenis pelaburan yang dilakukan oleh beliau.

Namun pada 29 tahun lalu, Samerin pernah berkata bahawa wang yang dimenangi olehnya daripada acara TV paling popular pada tahun 1991 akan digunakan untuk bersedekah, melabur dalam Amanah Saham Bumiputera dan membeli Sijil Simpanan Premium.

Terdahulu, kami merungkai kisah hidup John Carpenter, individu pertama yang memenangi wang tunai sebanyak $1,000,000 di dalam rancangan Who Wants to Be a Millionaire. Klik pautan di bawah untuk membaca.

Kenali John Carpenter, Seorang Ejen Dan Pemenang Pertama ‘Who Wants to Be a Millionaire’

Temui Dina Sanichar, ‘Tarzan’ Versi Sebenar Yang Dibesarkan Oleh Sekumpulan Serigala

Kisah Anak Kepada Orang Ketiga Terkaya Di Malaysia Yang Memilih Untuk Menjadi Sami Buddha


Kisah Ainaa Amanda Shahzali, Seorang Anak Yang Dilahirkan Tanpa Telapak Tangan Kanan Yang Istimewa

Nota Editor: Artikel ini diinspirasikan dari facebook page Ainaa Amanda Shahzali, seorang anak kecil yang istimewa. Ikuti kisah lanjut di bawah.

Anak yang istimewa, Ainaa Amanda Shahzali, menerima perhatian warga Malaysia. Beliau yang petah berkata-kata, bercerita kepada ibunya tentang pengalaman hari pertama persekolahan di darjah satu di Sekolah Kebangsaan Penghulu Jusoh Tobiar Pendang, Kedah. Dalam 3 minit sahaja, beliau telah menyentuh hati ramai rakyat Malaysia.

Kisah beliau menjadi viral, setelah beliau menceritakan gangguan yang diterima oleh kawan-kawan barunya.

Amanda bercerita yang kawannya berkata kepadanya, “Eh eh tengok tu. Kawan tu takde tanganlah.”

Lalu Amanda menjawab, “Mana saya ada tangan. Tuhan bagi kat saya. Awak ni. Sungguh-sungguh. Nanti awak kena takde tangan nanti baru tahu.”

Ibunya, Abby Hassan, menceritakan detik-detik pertama kali mengandungkan Amanda setelah 11 tahun berkahwin tanpa cahaya mata.

Ibu saudaranya, Eida Hidayati Hassan menceritakan saat-saat Amanda dilahirkan.

Kekurangan di mata manusia, kelebihan di sisi Allah.

Sungguh kuat ibunya menghadapi dugaan. Dan sungguh kuat ibunya, Abby Hassan menghadapi soalan ini hampir setiap hari.

Mujurlah ibunya bijak mendidik. Menerima rezeki yang Allah berikan, walau dalam apa bentuk sekalipun. Dengan redha. “Tangan adik ada di syurga. Adik jangan sedih tau.”

Alhamdulillah, syukur kepada Allah, apabila berita ini tersebar, beberapa rakyat Malaysia yang prihatin akan membantu Amanda mendapatkan 3D Printing Mechanical Orthosis ataupun sarung tangan 3D. Salah seorang ialah seorang lelaki yang dipanggil Paksu.

In this world, there’s still hope. Harapan dari orang-orang baik seperti Paksu. Harapan dari orang-orang yang kuat seperti Ainaa Amanda Shahzali dan ibunya, Abby Hassan. Kami mendoakan usaha untuk mendapatkan sarung tangan 3D untuk Amanda berjaya. Amanda, dalam 3 minit, anda telah menyentuh hati kami. Amanda, dalam 3 minit, anda telah menyentuh hati seluruh rakyat Malaysia. Kami mendoakan anda, anak kecil yang istimewa, sentiasa beroleh kekuatan. Kami mendoakan anda, anak kecil yang istimewa, sentiasa dilingkari kecantikan hati dan budi. Amanda, you are beautiful.